Új esemény a T-City életében: Senior Maraton - Sajtószoba - Magyar Telekom
Új esemény a T-City életében: Senior Maraton
Szeptember első hétvégéjén több mint hatszáz szépkorút mozgatott meg
Szolnokon a T-City Senior Maraton. A jó hangulatú, sikeres rendezvénynek most először
volt a T-City a névadója.
Szeptember 3-án reggel 9
óra 20 perckor dördült el a startpisztoly – Szalay Ferenc, Szolnok
polgármestere elindította a T-City Senior Maratont. Hatszázhuszan indultak neki
a váltófutásnak a belvárosi utcákon – ki futva, ki kocogva, és volt aki sétával
teljesítette a rá eső távot.
idén névadó szponzorként szerepelt a Szolnok Napja rendezvényen, a névadáson
túl azonban élményt is szállított. Nagy sikert arattak a pólók, amelyért többen
utólag is neveztek volna, és igazi futóverseny hangulatát adta a látványos
felfújható rajt-cél kapu.A bemelegítés után Szalay Ferenc a Szolnok TV-nek elmondta, rendkívül
fontos számukra többek közt a T-City Szolnokon felvállalt edukációs
tevékenysége. A T-City Internetakadémiának köszönhetően mindenki, még az
idősebb korosztály is megtanulhat internetezni.
A T-City Szolnok csapata
felvállalta, hogy elősegíti a városban a digitális írástudás elterjedését. A
felnőtteknek szóló Internetakadémia harmadik évada kezdődik szeptember 15-én, és
így újabb 50-60 szolnoki lakos ismerkedhet meg az internet világába. A Szolnok
Napja keretében megrendezett T-City Senior Maraton épp annak a korosztálynak
jelentett szórakozást, amelyet az Internetakadémiára vár a Telekom.
A T-City csapata a
„hagyományos” szponzori jelenléten túl a szolnoki hétköznapoknak is szeretne
részese lenni. A szolgáltatások és a pilotprojektek mellett ezért fontosnak
tartja a személyes jelenlétet is. Legközelebb szeptember 10-én, a
Gulyásfesztiválon lesz erre lehetőség, ahol már harmadik alkalommal vesz részt a
T-City csapata a gulyásfőző versenyen. Kapcsolat